Source: https://publications.europa.eu/portal2012-portlet/html/downloadHandler.jsp?identifier=9ec121ef-264f-4f6b-9701-d968a4aac037&format=xhtml&language=sl&productionSystem=cellar&part=
Timestamp: 2019-09-16 05:04:05+00:00

Document:
C_2011154SL.01000101.xml
POROČILO O UPRAVLJANJU PRORAČUNA IN FINANČNEM POSLOVODENJU V PRORAČUNSKEM LETU 2010
Splošni pregled izvajanja proračuna med letom 2010
Izvajanje proračuna med letom 2010 po poglavjih
Primerjava izvajanja proračunov za leti 2009 in 2010 po poglavjih glede na prihodke
Sredstva 2010 – Ugotovljene in prenesene terjatve
Primerjava izvajanja proračunov za leti 2009 in 2010 po poglavjih
Podrobnosti izvajanja proračuna za leto 2010 (sredstva proračunskega leta in sredstva, samodejno prenesena iz prejšnjega proračunskega leta)
Izkoriščenost namenskih prihodkov za leto 2010
Proračunske prerazporeditve v letu 2010 na podlagi določb členov 22 in 24 finančne uredbe
To poročilo, ki je v skladu s členom 122 finančne uredbe in členom 185 Pravil za izvajanje priloženo zaključnemu računu Sodišča Evropske unije za leto 2010, med drugim prikazuje stopnjo izvajanja sredstev. Poleg tega ponuja povzetek prerazporeditev sredstev med različnimi proračunskimi postavkami, ki so bile izvedene med letom 2010.
V poglavju 2 tega poročila je podan splošni pregled izvajanja proračuna med letom 2010, v poglavju 3 pa natančnejša preučitev razvoja proračunskih smernic po poglavjih proračuna. Nazadnje so v prilogah podani natančni podatki v številčnih tabelah, ki se prav tako nanašajo na izvajanje proračuna med letom 2010.
Glede same sodne dejavnosti bralca vljudno napotujemo na Letno poročilo Sodišča Evropske unije za leto 2010, ki je na voljo na spletnem mestu Curia (http://curia.europa.eu) ter vsebuje podrobne podatke in statistiko o sodni dejavnosti Sodišča, Splošnega sodišča in Sodišča za uslužbence.
2. SPLOŠNI PREGLED IZVAJANJA PRORAČUNA MED LETOM 2010
Predvideni prihodki Sodišča Evropske unije za proračunsko leto 2010 so znašali 39 957 000 EUR.
Kot je razvidno iz tabele 1 spodaj, ugotovljene terjatve za proračunsko leto 2010 znašajo 44 043 087 EUR in so za 10,23 % višje od predvidenih (1).
Predvideni prihodki in ugotovljene terjatve
Predvideni prihodki 2010
Ugotovljene terjatve 2010
% skupnega
Prihodki od zaposlenih v institucijah in drugih organih Skupnosti
Prihodki od upravnega poslovanja institucije
Ugotoviti je treba, da prihodki od ugotovljenih terjatev iz naslova 4 (zlasti odbitek od osebnih prejemkov članov in osebja zaradi davkov in socialnih prispevkov) pomenijo zelo velik delež vseh prihodkov (97,54 %); prihodki iz naslovov 5 in 9 (zlasti stroški, ki jih za najem dela stavbe T/Ta plačujeta Računsko sodišče in Prevajalski center, prihodek od prodaje publikacij, povračila za telekomunikacijske storitve in finančni prihodki) pomenijo le 2,46 % celote.
V prilogah I in II so navedeni dodatni statistični podatki glede vseh tokov prihodkov (prihodki – prenesene terjatve, prihodki – ugotovljene terjatve, prihodki – izterjane terjatve).
Glede prihodkov od terjatev, prenesenih iz prejšnjega proračunskega leta, je iz tabele 2 spodaj razvidno, da prihodki iz naslova 4 pomenijo največji del vseh prihodkov od prenesenih terjatev, izterjanih v letu 2010 (75,93 %).
Prihodki od prenesenih terjatev
Prenosi iz 2009 v 2010
2.2.1 Sredstva proračunskega leta
Odobrena sredstva za odhodke, izkazana v proračunu Sodišča Evropske unije za proračunsko leto 2010, so znašala 329 300 000 EUR.
Kot je razvidno iz tabele 3 spodaj, je bil proračun v proračunskem letu 2010 izvršen v višini 323 784 221,31 EUR in odraža stopnjo izkoriščenosti končnih odobrenih sredstev, namreč 98,32 %, ki je še naprej zelo visoka in je tako kot v letu 2009 višja od 98 %.
Treba je tudi ugotoviti, da je enako kot v prejšnjih letih tri četrtine proračuna, ki ga izvede Sodišče Evropske unije, namenjenih izdatkom za člane in osebje (izdatki iz naslova 1).
Obveznosti sredstev za proračunsko leto
Sredstva za proračunsko leto 2010
Obveznosti za proračunsko leto 2010
Nepremičnine, pohištvo, oprema in razni izdatki za delovanje
Izdatki za posebne naloge, ki jih opravlja institucija
Drugi izdatki (2)
V prilogah III in IV so navedeni natančni dodatni statistični podatki o izkoriščenosti sredstev za proračunsko leto 2010 (primerjava z letom 2009 in podrobnosti izvajanja po proračunskih postavkah).
2.2.2 Prenesena sredstva
Iz tabele 4 je razvidno, da so bila sredstva, ki so bila prenesena iz proračunskega leta 2009 v leto 2010, in sicer v skupnem znesku 18 228 846,03 EUR, zelo dobro izkoriščena (84,9 %).
Izkoriščenost prenesenih sredstev
Prenesena sredstva iz 2009 v 2010
Plačila v breme prenesenih sredstev
Razveljavljena sredstva
V Prilogi IV so navedeni natančni dodatni statistični podatki o izkoriščenosti sredstev, ki so bila prenesena iz proračunskega leta 2009 v leto 2010.
2.2.3 Sredstva za namenske prihodke
Navesti je treba, da so lahko v skladu s členom 18 finančne uredbe nekateri prihodki namenjeni financiranju posebnih postavk odhodkov. Ti namenski prihodki so torej dodatna sredstva, ki jih lahko uporabi institucija.
V tabeli 5 spodaj so podrobno po poglavjih navedeni zneski namenskih prihodkov, prenesenih iz enega proračunskega leta v drugo, ter namenski prihodki, ki so bili ugotovljeni in izterjani med proračunskim letom.
Izkoriščenost namenskih prihodkov
Prenos namenskih prihodkov iz 2009 v 2010
Namenski prihodki 2010
Plačila 2010
Prenos namenskih prihodkov iz 2010 v 2011
Kot je prikazano v tabeli 5, so sredstva namenskih prihodkov, ugotovljenih med proračunskim letom 2010, znašala 1 022 289,69 EUR, od katerih se skoraj 90 % zneska nanaša na:
povračila stroškov glede stavb, katerih površine so bile dane na razpolago drugim institucijam (594 526 EUR),
prihodek od prodaje publikacij Sodišča, kot so zbirke odločb sodne prakse (177 030 EUR),
povračila stroškov za telefonske ali poštne storitve (119 106 EUR).
V Prilogi V so navedeni dodatni podrobni številčni podatki o izkoriščenosti namenskih prihodkov.
2.2.4 Prerazporeditve sredstev
Sodišče Evropske unije je med proračunskim letom 2010 izvedlo 17 prerazporeditev na podlagi členov 22 in 24 finančne uredbe, kar znaša skupno 8 345 278 EUR, precej manj od zneska takšnih prerazporeditev v letu 2009 (9 345 304 EUR).
V skladu z določbami členov 22(2) in 24(4) finančne uredbe je bil proračunski organ obveščen glede 7 prerazporeditev sredstev. Prerazporeditve so skupaj znašale 5 621 700 EUR in so največji del (67 %) celotnega zneska vseh prenosov, opravljenih v proračunskem letu. V zvezi z naslovom 1 je sprostitev začasnih sredstev (skoraj 3 milijone EUR) med drugim rabila za plačilo izrednih zaostalih plačil osebnih prejemkov (1,85 %) od julija 2009, o čemer je Svet sprejel odločitev decembra 2010 na podlagi sodbe Sodišča (3). Poleg tega so bila sredstva za zunanje jezikovne storitve povečana na 1 milijon EUR, da bi zadostovala za velik obseg dela, ki je posledica povečanja sodne dejavnosti institucije. V zvezi z naslovom 2 je znesek skoraj 1 milijon EUR omogočil povečanje predplačil za nepremičninski projekt prenove in razširitve stavb Sodišča zaradi znižanja prihodnjih proračunskih stroškov v okviru najemno-nakupne pogodbe, sklenjene z luksemburškimi oblastmi.
Sicer pa je bilo opravljenih 10 prerazporeditev med členi, o katerih proračunski organ ni bil obveščen, kot določa člen 22(4) finančne uredbe, in sicer v skupnem znesku 2 723 578 EUR.
V Prilogi VI so navedene podrobnosti glede vseh teh prerazporeditev sredstev in zadevnih proračunskih postavk.
3. IZVAJANJE PRORAČUNA ZA LETO 2010 PO POGLAVJIH
3.1 NASLOV 1 – Zaposleni v instituciji
Kot je razvidno iz tabele 6 spodaj, dokončno dodeljena proračunska sredstva v okviru naslova 1 za proračunsko leto 2010 znašajo 248 514 000 EUR, kar je nekaj več kot 75 % celotnega proračuna Sodišča Evropske unije. Od teh sredstev je bilo porabljenih 243 614 674,62 EUR, kar pomeni, da je stopnja izvajanja, ki je 98,03 %, še vedno zelo visoka (98,71 % leta 2009).
Izkoriščenost sredstev za proračunsko leto
% izvajanja
Drugo osebje in zunanje storitve
Drugi izdatki za osebje, zaposleno v instituciji
3.1.1 Poglavje 10 – Člani institucije
Končna sredstva tega poglavja v znesku 32 267 000 EUR so bila porabljena v obsegu 30 180 903,86 EUR, s stopnjo izvajanja 93,53 % (97,12 % leta 2009).
Treba je navesti, da so nekatera nihanja pri izvajanju sredstev za osebne prejemke članov posledica neizogibnih razlik med stopnjo prilagoditve osebnih prejemkov, ki jo je določil Svet, in predpostavk, na podlagi katerih je bil pripravljen proračun (+ 1,85 % 1. januarja 2010 v nasprotju s + 2,1 %, kot je bilo predvideno, in + 0,01 % 1. julija 2010 v nasprotju s + 2,5 %, kot je bilo predvideno). Tako prihranjena sredstva in sproščena začasna sredstva (386 000 EUR) pa so zadostovala za izredna zaostala plačila osebnih prejemkov (1,85 %), kot je bilo navedeno v točki 2.2.4.
Poleg tega so bila nekatera sredstva, ki znašajo nekaj čez 1 milijon EUR, prihranjena pri proračunskih postavkah, povezanih z zakonskimi izdatki v zvezi s ponovno izvolitvijo članov treh sodišč (začasna nadomestila, upravičenja, povezana z nastopom in prenehanjem opravljanja funkcije ter premestitvami). Takšne razlike so posledica običajnega postopka priprave proračuna, v skladu s katerim morajo biti predvidevanja v zvezi s ponovno izvolitvijo članov opravljena zelo zgodaj (skoraj leto in pol pred dnevom ponovne izvolitve) in preudarno, dejanske ponovne izvolitve pa so nato posledica odločitev držav članic in posameznih članov sodišč.
Leta 2010 ni bil opravljen noben prenos iz poglavja 10 v druga poglavja proračuna.
3.1.2 Poglavje 12 – Uradniki in začasni uslužbenci
Končna sredstva v tem poglavju v znesku 194 718 000 EUR so bila porabljena v obsegu 192 360 236,34 EUR, torej z zelo visoko stopnjo izvajanja 98,79 % (98,96 % leta 2009).
Tako kot leta 2009 so ti zelo dobri rezultati še vedno posledica zelo aktivne politike zaposlovanja vseh služb Sodišča. Zasedenost delovnih mest je konec leta 2010 znašala skoraj 98 %, kar je izredno veliko, če upoštevamo učinek običajnega kroženja zaposlenih glede na celotno osebje institucije (1 927 delovnih mest). Poleg tega je treba spomniti, da v letu 2010 Sodišče glede na hudo gospodarsko krizo ni zaprosilo za nobenega dodatno delovno mesto, temveč je okrepilo svojo politiko notranjih premestitev, da bi zadostilo nekaterim prednostnim potrebam.
Tako kot v zvezi s sredstvi iz poglavja 10 je treba navesti, da so nekatera nihanja pri izvajanju sredstev za osebne prejemke uradnikov in začasnih uslužbencev iz poglavja 12 posledica neizogibnih razlik med stopnjo prilagoditve osebnih prejemkov, ki jo je določil Svet, in predpostavk, na podlagi katerih je bil pripravljen proračun (+ 1,85 % 1. januarja 2010 v nasprotju s + 2,1 %, kot je bilo predvideno, in + 0,01 % 1. julija 2010 v nasprotju s + 2,5 %, kot je bilo predvideno).
Tako prihranjena sredstva in sproščena začasna sredstva (2,38 milijona EUR) so zadostovala za izredna zaostala plačila osebnih prejemkov (1,85 %), kot je bilo navedeno v točki 2.2.4. Omogočila so tudi prenos 1 milijona EUR, da bi se okrepila sredstva iz postavke 1406„Zunanje jezikovne storitve“ iz poglavja 14.
3.1.3 Poglavje 14 – Drugo osebje in zunanje storitve
Na splošno so bila končna sredstva v okviru tega poglavja v znesku 16 550 000 EUR porabljena v obsegu 16 242 289,99 EUR, kar pomeni visoko stopnjo izvajanja, namreč 98,14 % (99,5 % leta 2009).
Končna sredstva v okviru poglavja 14 so skoraj v celoti zbrana na dveh proračunskih postavkah. Glede skoraj tretjine teh sredstev gre za postavko 1400„Drugi uslužbenci“, v zvezi s katerimi je stopnja izvajanja ostala visoka (malo več kot 96 %). Glede drugih dveh tretjin gre za postavko 1406„Zunanje jezikovne storitve“, v zvezi s katero je stopnja izvajanja skoraj 100 %.
V zvezi z zadnjo postavko, ki pokriva hkrati zunanje storitve prevajanja in tolmačenja, je treba ugotoviti, da se je kljub različnim organizacijskim ukrepom, ki jih je v zadnjih letih sprejelo Sodišče za omejitev potreb po prevodih, delovna obremenitev glede prevajanja leta 2010 povečala za več kot 12 % glede na leto 2009. Ker se je Sodišče odločilo, da v letu 2010 ne bo zaprosilo za dodatna delovna mesta, je bilo treba tudi pogosteje uporabljati storitve zunanjih sodelavcev in povečati sredstva za 1 milijon EUR s prerazporeditvijo sredstev iz poglavja 12.
3.1.4 Poglavje 16 – Drugi izdatki za osebje, zaposleno v instituciji
Končna sredstva v okviru tega poglavja v znesku 4 979 000 EUR so bila porabljena v obsegu 4 831 244,43 EUR, kar pomeni visoko stopnjo izvajanja, ki znaša 97,03 % (96,97 % leta 2009).
Dve postavki v tem poglavju pomenita 79 % končnih odobrenih sredstev. Gre za postavko 1612„Nadaljnje poklicno usposabljanje“, katere stopnja izvajanja je ostala visoka (skoraj 97 % tako kot leta 2009), in postavko 1654„Center za predšolske otroke“, katere stopnja izvajanja je 100 %.
3.2 NASLOV 2 – Nepremičnine, pohištvo, oprema in razni izdatki za delovanje
Kot je razvidno iz tabele 7 spodaj, dokončno dodeljena proračunska sredstva v okviru naslova 2 za proračunsko leto 2010 znašajo 80 746 000 EUR, kar je malo manj kot četrtina celotnega proračuna Sodišča Evropske unije. Ta sredstva so bila vezana v obsegu 80 149 024,44 EUR, kar pomeni zelo visoko stopnjo izvajanja, in sicer 99,26 % (enaka kot leta 2009).
Nepremičnine in s tem povezani stroški
Izdatki za informatiko, oprema in pohištvo: nakup, najem in vzdrževanje
Tekoči izdatki za delovanje
Izdatki za informiranje: nakup, arhiviranje, produkcija in razširjanje
3.2.1 Poglavje 20 – Nepremičnine in s tem povezani stroški
Končna sredstva v tem poglavju v znesku 59 350 000 EUR so bila vezana v obsegu 59 082 664,75 EUR, torej 99,55 % (99,96 % leta 2009).
Po močnem porastu teh sredstev iz poglavja 20 med letoma 2008 in 2009 (+ 33 %) zaradi dokončanja in začetka uporabe nepremičninskega kompleksa nove sodne palače (4) se je raven teh sredstev glede na leto 2009 ustalila (– 0,6 %).
Končna sredstva iz členov 200„Nepremičnine“ in 202„Izdatki za stavbe“ pomenijo 77 % (45 723 000 EUR) oziroma 23 % (13 627 500 EUR) vseh sredstev tega poglavja.
V členu 200„Nepremičnine“ so odhodki iz postavke 2000„Najemnine“ znašali 10 841 538 EUR (stopnja izvajanja 100 %) in ustrezajo najemu štirih stavb (Allegro, Geos, stavba T/Ta), ki jih je prav tako treba uporabljati ob upoštevanju nezmožnosti uporabe starih stavb prizidkov A, B in C, ki se prenavljajo, da bi ustrezale različnim nacionalnim določbam, ki so začele veljati po njihovi zgraditvi (med letoma 1986 in 1993).
Odhodki iz postavke 2001„Najem-nakup“ so se povzpeli na skoraj 33 milijonov EUR (stopnja izvajanja 100 %) in ustrezajo predvsem dajatvam, ki so dolgovane na podlagi pogodb z luksemburškimi oblastmi za zgraditev in odkup različnih stavb Sodišča. Poleg tega je bilo zaradi dobrega finančnega upravljanja mogoče nekatere presežke sredstev, navedene v poglavjih 20, 21, 23 in 27 proračuna, nameniti za predplačila, ki so bila dodana tistim, ki so že bila opravljena od leta 2007. Tako plačilo popolnoma ustreza usmeritvi, ki ji sledita oba proračunska organa glede nepremičninskih projektov institucij Skupnosti, da bi se čim bolj omejila prihodnja proračunska obremenitev takih projektov.
Odhodki iz člena 202„Izdatki za stavbe“ so se povzpeli na 13 454 818 EUR (stopnja izvajanja 98,74 %) in skoraj v celoti ustrezajo odhodkom za čiščenje/vzdrževanje, porabo energije in varnost/nadzor, ki so potrebni za dobro delovanje nepremičnin Sodišča. Treba je ugotoviti, da je bilo po letu 2009, ko je bila uporaba stavb nove palače še pretežno v fazi uvajanja, na podlagi sprejetih ukrepov (nastavitve tehničnih naprav, racionalizacija čiščenja in vzdrževanja ter hišniških storitev in varovanja) mogoče privarčevati sredstva, ki so tudi bila uporabljena za predplačila, navedena v prejšnjem odstavku.
3.2.2 Poglavje 21 – Izdatki za informatiko, oprema in pohištvo
Končna sredstva v okviru tega poglavja v znesku 15 592 000 EUR so bila vezana v obsegu 15 491 884,75 EUR, kar pomeni zelo visoko stopnjo izvajanja, namreč 99,36 % (98,54 % v letu 2009).
Končna sredstva iz poglavja 21, ki so se zmanjšala za 1,7 % glede na leto 2009, se v skoraj 90 % nanašajo na izdatke za informatiko in pohištvo.
V zvezi s členom 210„Oprema, stroški delovanja v zvezi z informatiko in telekomunikacijami“ je Sodišče drugače kot leta 2009 zadovoljilo svoje potrebe po nabavi opreme, vzdrževanju opreme in razvoju programov s področja informatike in telekomunikacij brez povečanja sredstev. Ob upoštevanju obsega računalniške opreme in specializiranih programov, katerih vzdrževanje je nujno potrebno za dobro delovanje sodne dejavnosti, je bilo to mogoče doseči le na podlagi prednosti, ki jih daje čim tesnejše sodelovanje med institucijami, in na podlagi bolj selektivnih odločitev glede novega razvoja.
V členu 212„Pohištvo“ so bila sredstva vezana v celoti. Ta sredstva so bila, kot je bilo predvideno, namenjena nakupu dodatnega pohištva ter zamenjavi dela pohištva (kupljenega pred več kot petnajstimi leti).
3.2.3 Poglavje 23 – Tekoči izdatki za delovanje uprave
Končna sredstva v okviru tega poglavja v znesku 2 143 000 EUR so bila vezana v obsegu 2 101 661,65 EUR oziroma 98,07 % (88,18 % leta 2009).
Končna sredstva iz poglavja 21, ki so se v celoti zmanjšala za 1,7 % glede na leto 2009, se v več kot 78 % nanašajo na ti vrsti odhodkov:
odhodke iz člena 230„Pisarniške in druge potrebščine“, ki so znašali 985 261 EUR (stopnja izvajanja 99,93 % v primerjavi z 80,75 % leta 2009),
odhodki iz člena 236„Poštnine in stroški dostave“, ki so znašali 692 000 EUR (stopnja izvajanja 100 % v primerjavi s 95,22 % leta 2009).
V zadnjih letih je bilo privarčevanih že veliko sredstev, zlasti pri papirju, saj je uporaba elektronskega načina pošiljanja informacij znotraj institucije vse večja. V letu 2010 je zato zmanjšanje manj vidno, vendar pa je bilo vseeno mogoče sprostiti 25 000 EUR in jih prenesti na postavko 2001„Najem-nakup“.
Sredstva, namenjena za poštnine in stroške dostave, pa je bilo treba povečati za 71 000 EUR, zaradi hkratnega povišanja cen poštnih storitev in povečanja obsega pošte, ki jo je treba odposlati (zlasti odpošiljanje priporočenih pošiljk, kar je neposredno povezano z velikim povečanjem števila zadev, ki jih obravnava Sodišče), ki sta presegla predvidevanja.
Nazadnje, člen 238 vsebuje sorazmerno omejena sredstva, ki so namenjena spodbujanju politike mobilnosti osebja Sodišča, ki je bolj prijazna do okolja, tako glede prihoda v službo kot glede z delom povezanega gibanja med različnimi stavbami institucije. Ta sredstva je bilo treba povečati za 45 000 EUR v skladu s pogodbami, ki so bile sklenjene z mestom Luxembourg, zaradi povečanega števila uporabnikov mestnih avtobusov, ki presega predvidevanja.
3.2.4 Poglavje 25 – Srečanja in konference
Končna sredstva v okviru tega poglavja v znesku 798 000 EUR so bila vezana v obsegu 629 948,85 EUR oziroma 78,94 % (93,28 % leta 2009).
Ta sredstva so večinoma namenjena izdatkom za protokolarno dejavnost Sodišča in izdatkom za obiske institucije.
V letu 2010 je protokolarno dejavnost zaznamovala vrsta pomembnih dogodkov:
več slavnostnih sej, med katerimi so tiste, ki so potekale ob slovesnih izjavah predsednika in članov Komisije, ki so funkcijo nastopili konec leta 2009, članov Računskega sodišča, ki so nastopili funkcijo v letu 2010, in članov Splošnega sodišča ob zamenjavah, ki so potekale oktobra 2010,
kolokvij ob 5. obletnici ustanovitve Sodišča za uslužbence.
Obiski Sodišča se organizirajo zaradi zagotavljanja boljše obveščenosti pravnih strokovnjakov in študentov prava o sodni instituciji in sodni praksi Evropske unije. Sodišče z organiziranjem srečanj z nacionalnimi sodniki (srečanja in seminarji) sledi cilju seznaniti nacionalne sodnike z delovanjem institucije, mehanizmom predloga za sprejetje predhodne odločbe in izvajanjem prava Evropske unije ter sodnikom ponuditi „forum“, ki jim omogoča srečevanje.
Glede na to, da so proračunske napovedi za te vrste dejavnosti po sami naravi manj natančne, nižjo stopnjo izvajanja sredstev glede na leto 2009 pojasnjuje to, da je bilo teh dejavnosti leta 2010 manj.
3.2.5 Poglavje 27 – Izdatki za informiranje: nakup, arhiviranje, produkcija in razširjanje
Končna sredstva v okviru tega poglavja v znesku 2 863 000 EUR so bila vezana v obsegu 2 842 884,44 EUR oziroma 99,3 % (99,22 % leta 2009).
Sredstva iz tega poglavja so namenjena dvema vrstama odhodkov, ki so v celoti namenjeni sodni dejavnosti:
odhodki v okviru člena 272„Izdatki za dokumentacijo in knjižnico“, ki so znašali 1 162 884 EUR (stopnja izvajanja 100 %). Spomniti je treba, da čeprav vsi ti stroški pomenijo nujno potrebno naložbo za dobro delovanje treh sodišč in služb institucije, so bila ta sredstva zavestno ohranjena na ravni 2009,
odhodki v okviru člena 274„Produkcija in razširjanje“, ki so znašali 1 680 000 EUR (stopnja izvajanja 100 %). Ti stroški so namenjeni predvsem javni objavi sodb in sklepnih predlogov ter zbirk sodnih odločb sodne prakse treh sodišč. Zmanjšanje sredstev glede na leto 2009 je veliko (skoraj 28 %) in je v glavnem pojasnjeno s tem, da so pogoji novih pogodb, ki se nanašajo na objavo Uradnega lista in ki jih je sklenil Urad za publikacije, veliko ugodnejši. Poleg tega so presežna sredstva omogočila okrepitev nekaterih vrstic poglavij 20 (postavka 2001) in 23 (člena 236 in 238).
3.3 NASLOV 3 – Izdatki za posebne naloge, ki jih opravlja institucija
Poglavje 37 – Posebni izdatki nekaterih institucij in organov
Končna sredstva v okviru naslova 3 vključujejo zgolj sredstva poglavja 37 za postavko 3710„Sodni stroški“. Za proračunsko leto 2010 so ta sredstva znašala 40 000 EUR in so bila vezana v obsegu 20 522,25 EUR, kar ustreza stopnji izvajanja 51,3 % (78,58 % leta 2009).
Gre za odhodke institucije v okviru brezplačne pravne pomoči, s katerimi se krijejo honorarji odvetnikov in drugi stroški. Težko jih je napovedati, kar pojasnjuje, zakaj se raven proračunskega izvajanja iz leta v leto zelo spreminja.
3.4 NASLOV 10 – Drugi izdatki
Poglavje 100 – Začasna sredstva
Prvotna proračunska sredstva 485 700 EUR ustrezajo 5 % letnih sredstev za zunanje storitve prevajanja, ki so bila rezervirana v proračunskem postopku za leto 2010. Evropski parlament je namreč v času, ko se je pripravljalo posebno poročilo o medinstitucionalnem sodelovanju na področju prevajanja, za več evropskih institucij izglasoval horizontalni predlog spremembe. Ta rezerva je bila sproščena v začetku julija 2010 s prerazporeditvijo sredstev v zgoraj navedenem znesku v postavko 1406„Zunanje jezikovne storitve“.
(1) Ta razlika se zmanjša na 2,16 %, če se upoštevajo namenski prihodki, ki se lahko znova uporabijo in ki so v skladu s proračunsko prakso navedeni kot „p.m.“ (pour memoire), ko se sestavlja začetni proračun, vendar se ustrezno upoštevajo v okviru istega proračuna tako, da se odštejejo od zadevnih proračunskih postavk odhodkov.
(2) Parlament je v času, ko se je pripravljalo posebno poročilo o medinstitucionalnem sodelovanju glede zunanjih jezikovnih storitev, za večino institucij sprva rezerviral 5 % sredstev za te storitve. Ta rezerva (485 700 EUR za Sodišče) je bila sproščena v začetku julija 2010.
(3) Zadeva št. 40/2010: ničnostna tožba zoper Uredbo Sveta (EU, Euratom) št. 1296/2009 z dne 23. decembra 2009.
(4) Sestavljajo ga prenovljena stara sodna palača, obroč okoli sodne palače, visoka stolpa in galerija, ki povezuje stare in nove stavbe Sodišča.
Primerjava izvajanja proračunov za leti 2010 in 2009 po poglavjih glede na prihodke
Poglavja/Členi
Ugotovljene terjatve za leto 2010
Ugotovljene terjatve za leto 2009
Razl. v %
Prihodki od davka na plače in prejemkov članov institucije, uradnikov in drugih uslužbencev
Prihodki od posebnih dajatev na plače članov institucije, uradnikov in drugih aktivno zaposlenih uslužbencev
Prispevki zaposlenih za pokojninsko zavarovanje
Prenos ali odkup pokojninskih pravic s strani zaposlenih
Prihodki od prodaje publikacij, tiskovin in filmov – namenski prihodki
Prihodki od prodaje premičnin (prodaja blaga) in nepremičnin
Prihodki iz vračil neupravičeno izplačanih zneskov – namenski prihodki
Drugi prispevki in povračila v zvezi z upravnim delovanjem institucije – namenski prihodki
Drugi prispevki in povračila v zvezi z upravnim delovanjem institucije
Prihodki od prejetih zavarovalnin – namenski prihodki
Začetni proračun
Pridobljeni prihodki
Neporavnano
Prihodki od posebnih dajatev na plače članov institucije in drugih aktivno zaposlenih uslužbencev
Skupaj poglavje 40
Skupaj poglavje 41
Skupaj poglavje 50
Skupaj poglavje 52
Prihodki iz vračil nepravilno izplačanih zneskov – namenski prihodki
Skupaj poglavje 57
Skupaj poglavje 58
Skupaj poglavje 90
Spremembe, nastale v letu 2010
Skupaj prenosi iz 2009 v 2010
Obveznosti 2010
Obveznosti 2009
Izdaki za informatiko, oprema in pohištvo: nakup, najem in vzdrževanje
Izdatki za tekoče upravno delovanje
Posebni izdatki nekaterih institucij in organov
Podrobnosti izvajanja proračuna za leto 2010
Sredstva proračunskega leta
Sredstva, samodejno prenesena iz prejšnjega proračunskega leta
Začetna proračunska sredstva
Sredstva, samodejno prenesena iz prejšnjega
proračunskega leta
Plačila iz prenesenih sredstev
Osebni prejemki in nadomestila
Upravičenja, povezana z nastopom, spremembo in prenehanjem funkcije
Začasna nadomestila
Nadomestila po predčasnem prenehanju zaposlitve
Izmenjava zaposlenih, prakse
Zunanje jezikovne storitve
Razni izdatki za zaposlovanje
Nadaljnje poklicno usposabljanje
Dotacije za posebno pomoč
Družabni stiki med uslužbenci in druge družabne dejavnosti
Center za predšolske otroke in drugi vrtci
Seznam 1 (sredstva proračunskega leta)
Seznam 4 (sredstva, samodejno prenesena iz prejšnjega proračunskega leta)
Nadomestila za najem-nakup
Študije in tehnična pomoč v zvezi z gradbenimi projekti
Varnost in nadzor stavb
Drugi izdatki za stavbe
Nakup, delovanje, oskrbovanje in vzdrževanje opreme in programske opreme
Zunanje storitve za rabo, izvedbo in vzdrževanje programske opreme in sistemov
Nakup opreme in tehničnih naprav
Pisarniške in druge potrebščine
Finančne dajatve
Pravni stroški in odškodnine
Poštnine in stroški dostave
Drugi odhodki upravnega delovanja
Stroški za sprejeme in reprezentanco
Srečanja, kongresi in konference
Izdatki za informiranje in za sodelovanje na javnih prireditvah
Storitve pravne informatike
Omejena posvetovanja, študije in raziskave
Izdatki za dokumentacijo, knjižnico in arhiviranje
Nepremičnine, pohištvo, oprema in razni izdatki delovanja
Arbitražni odbor iz člena 18 Pogodbe o ustanovitvi Evropske skupnosti za atomsko energijo
Izdatki za posebne naloge, ki jih izvaja institucija
Naslov 1 –
Tekoči izdatki za upravno delovanje
Izdatki za informiranje: pridobivanje, arhiviranje, produkcija in razširjanje
Naslov 2 –
Nepremičnine, pohištvo, oprema in razni odhodki poslovanja
Naslov 3 –
Št. prerazporeditve
Iz naslova v naslov
Iz poglavja v poglavje
Iz člena v člen
Iz postavke v postavko
Iz člena/postavke
V člen/postavko
Prerazporeditve, o katerih je obveščen proračunski organ (v skladu z določbami členov 22(2) in 24(4))
Osebni prejemki in nadomestila (Uradniki in začasni uslužbenci)
Nadomestila za uslužbence, upokojene v interesu službe
Oprema in tehnične naprave
Osebni prejemki in nadomestila (Člani)
Prerazporeditve znotraj členov, o katerih proračunski organ ni obveščen (kot določa člen 22(4)):

References: sodišče 
 Sodišče 

Sodišče 
 Sodišče 
 Sodišče 
 Sodišče 
 Sodišče 
 Sodišče